Aalborg Universitets bestyrelse holder mandag møde om de sexorgier, der har fundet sted med i universitetets kælder.

En af universitetets professorer fra Byggeri og Anlæg har stået bag sexorgierne, der involverede fire mænd, en kvinde og avanceret sex med munkekutter. En af hans kollegaer fra instituttet opfordrer ham nu til at stå frem. - Jeg er faktisk lidt ked af den her sag på hele universitetets vegne. Der er bred enighed om, at det, der er sket, er fuldstændig uantageligt, og lige nu er vi jo alle sammen under mistanke. Det vil vi være til evig tid, hvis ikke det kommer frem, hvem der står bag, og det er ret ubehageligt. Jeg vil håbe, at vedkommende selv står frem, og hvis han ikke gør det, må ledelsen komme med en udmelding med hans navn, siger Hans Burcharth til B.T.